שון כבשון

שון כבשון (באנגלית: Shaun the Sheep; מילולית: שון הכבש) היא סדרת אנימציית סטופ-מושן בריטית המופקת על ידי אולפני ההנפשה הבריטיים אולפני ארדמן ומשודרת החל ממרץ 2007 בערוץ CBBC (רשת האחות של BBC). עד כה הופקו לסדרה שבע עונות הכוללות כ-180 פרקים. הסדרה משודרת ביותר מ-180 מדינות ברחבי העולם, ובישראל שודרה בעבר בערוץ לוגי וערוץ הילדים וכיום בחינוכית ובערוץ הופ! שיר הפתיחה של הסדרה בעברית היה שיר בביצוע של אסף אבידן.

ב-26 בספטמבר 2013 נודע כי שון, ביטזר והעדר יקדמו את גביע העולם ברוגבי לילדים שנערך ב-2015. 

בתאריך 23 ביולי 2015 יצא לבתי הקולנוע בישראל הסרט "שון כבשון הסרט". ב-2019 יצא סרט קולנוע נוסף בשם "שון כבשון הסרט: עף על החלל".

 תקציר העלילה 
במרכז הסדרה עומד שון כבשון, המפגין אינטליגנציה אנושית, יצירתיות והתנהגות מנומסת. שון בדרך כלל מספק סכסוך קומי שהוא חייב לפתור לפני כל סוף פרק, אם זה כולל בריחה מעדר כבשים אחר או הצלת העדר שלו.

 הפקה 
בפרקים שילוב של סלפסטיק וקומדיה אילמת קלאסית. אין כמעט מילים, אפילו על ידי בני האדם ומכך הסדרה מזכירה קומדיה אילמת. עם זאת ניתן לשמוע נהמות פשוטות, פעיות ונאנחות לפי כל מצב רוח של כבשה או דמות. פיטר לורד ציין בעבר כי זו הסדרה האהובה עליו ביותר של האולפנים. שמו של שון באנגלית הוא משחק מילים מהמילה "גזיזה", לפי הופעתו הראשונה שבה כמעט ומת ממכונת הגזיזה האוטומטית לכבשים.

 הופעות חיצוניות 
את ההופעה הראשונה שלו ביצע שון יחד עם העדר בסרט הקצר השלישי של וולאס וגרומיט, הרפתקה מצמררת, כאשר וולאס רצה לגזוז את הצמר של כולם למטרה רווחית. כבר בהופעתו הראשונה הפגין שון אינטליגנציה אנושית, יצירתיות והתנהגות מנומסת. בנוסף, שון הופיע גם בפרק כפול של הסדרה וולאס וגרומיט הנקרא "קונה 13".

 דמויות 
ממוזער|ריצ'רד גולסזוקי ב-2008 עם דגמים של כמה מהדמויות

 דמויות ראשיות 
 שון (Shaun) - גיבור הסדרה ומנהיג עדר הכבשים. הוא חכם המפגין אינטליגנציה אנושית, יצירתיות ונימוסים. חברו הטוב ביותר הוא ביטזר אם כי הם מבצעים אחד לשני תעלולים מדי פעם.
 ביטזר (Bitzer) - כלב רועים האחראי על העדר. חברו הטוב ביותר של שון. חובש כובע כחול גדול על ראשו.
 שירלי (Shirley) - כבשה גדולה ושמנה המתוארת כ"מכונת אכילה". בגלל כובדה היא זקוקה מפעם לפעם שחבריה הכבשים ידחפו אותה.
 טימי (Timmy) - בן דודו של שון. התינוק של העדר, אך לעיתים במרכז הפרק. טימי זכה לפופולריות ולכן קיבל בהמשך סדרה משלו.
 אמא של טימי (Timmy's Mother) - אימו של טימי ודודתו של שון. היא מופיעה בתחילת ובסיום סדרתו של טימי.
 עדר הכבשים - משפחת כבשים גדולה ומאושרת אך מעט מטומטמת. יוצרים בעיות ששון וביטזר נאלצים לפתור. הם הולכים אחד בעקבות השני, מה שגורם לרוב לבלגן.
 מר איקס (Mr. X) - חקלאי כפרי המנהל את החווה ואת עדר הכבשים. כלבו הוא ביטזר, כלב רועים. הוא מתעלם מהאינטליגנציה של שון. לרוב הוא גורם לסיבוכים בעלילה.
 החזירים השובבים (The Naughty Pigs) - חבורת חזירים המציקה וגורמת צרות לעדר הכבשים. הם פוחדים מביטזר, אך נהנים לנסות לגרום לו תעלולים. הם נראים לשון ולעדרו כבריונים. קיבלו בעונה השנייה פרק משלהם בשם "צרות חזירים".
 פידסלאי (Pidsley) - החתול של החקלאי. דמות משנית בעונה הראשונה אך מהעונה ה-2 אויב לעדר הכבשים. רוצה ליהנות מתשומת הלב המרכזית של החקלאי, ומקנא באהבתו של החקלאי לביטזר. הוא שונא את עדר הכבשים.

 דמויות משניות 
 חיות 
 אמא תרנגולת - הופיעה בכמה פרקים כאשר חיפשה את אפרוחיה שנעלמו.
 אפרוחים - ילדיה של אמא תרנגולת שברחו לה. הופיעו בשני פרקים, כאשר היו מרכזיים ב"מי זאת אימא?"
 הברווז - הופיע בעונה הראשונה בלבד. סבל מנזקיו של שון. דמותו הוחלפה בהמשך הסדרה כברווז לבן.
 מכסחת פה - עז המכונה "מכונת אכילה", בדומה לשירלי. לא ידידותית. גרמה לכמה וכמה צרות והופיעה בפרק על שמה.
 השור - כוחני וחזק המרבה למתוח את שון. הוא הופיע בארבעה פרקים.
 הציפורים - להקת ציפורים המופיעה מדי פעם.
 לולה - כבשה מיוחדת. חברתו של שון. הפכה לחברה בעדר לאחר טעות של שון.
 אריאלה - חברתו של ביטזר. עזבה את החווה בפרק בו הופיעה לראשונה.
 העדר האחר - כבשים במראה מעט שונה מהעדר, והפכו לחלק מהעדר בהמשך.
 הפרה - פרה המספקת את החלב לחווה. הוזכרה פעמים רבות אך הופיעה בשני פרקים בלבד.

 בני אדם 
 נער שליח פיצה - בחור צעיר העובד כשליח פיצה. ביטזר מפריע לו בעת רכיבתו עם הקטנוע בכביש.
 האחיינית של החקלאי - נערה צעירה האוהבת חיות במידה רבה. האחיינית של החקלאי. מציקה לשון ולביטזר.
 נהג האוטובוס - מסיע את החקלאי, העדר ואחייניתו של החקלאי באוטובוס.
 סבתא - סבתו של החקלאי. קצרת רוח ורגזנית.
 החברה של החקלאי - מופיעה מהעונה השנייה. הרפתקנית וחובבת חיות.

 חייזרים 
 המשפחה הזרה - משפחה המורכבת משני מבוגרים ושני בני נוער. חייזרים. ירוקים עם עין אחת.
 הזר הבודד - חייזר בודד. ירוק עם עין אחת, בדומה למשפחה הזרה, אך שונה בתכונותיו. יכול לגרום לדברים לרחף.
 מדענים חייזרים - מדענים חייזרים משוגעים. חטפו את שון ופידסלאי לצורך מחקר. החליפו את מוחותיהם אך החזירו לבסוף הכל למצבו הטבעי.

 מילות השיר 
 שון הכבשון
 שון הכבשון
 צמר לבן, כמו חברים, יש לו המון

 הוא מיוחד, יש רק אחד
 הו, שיגעון עם שון כבשון

 שון הכבשון (שון הכבשון)
 שון הכבשון (שון הכבשון)
 עושה שטויות ותכסיסים, סביב השעון (סביב השעון)

 ויום אחד יהיה נחמד
 לבוא לראות את שון כבשון

 לבוא לפעות עם שון כבשון

 פרקים 
 סקירה כללית של העונות 
 עונה מס' פרקים שידור מקורי ת. תחילת העונה ת. סיום העונה 1 40 5 במרץ 2007 14 בספטמבר 2007 2 40 23 בנובמבר 2009 17 בדצמבר 2010 3 20 25 בפברואר 2013 21 במרץ 2013 4 30 3 בפברואר 2014 19 בדצמבר 20145205 בספטמבר 201618 בנובמבר 201662016 במרץ 202071824 במאי 202516 ביוני 2025

 ביקורת 
הסדרה קיבלה ביקורות חיוביות באופן עקבי. הארי ונינג מ-"The Stage" מצא בסדרה "אפיון מקסים ואנימציה מעולה. כל זה עוד לפני שאני מזכיר כמה זה מצחיק להפליא...". צ'ארלס ארצטר כתב כי "(לסדרה) סגנון ארדמן קלסי שגורם לי לצחוק בקול רם". עיתון הגרדיאן ציין כי הסדרה פוגעת בול בילדים בגילאי 4 עד 7.

 עיבודים 
ב-9 במרץ 2007 הפיקה בארצות הברית את ה-DVD הראשון בשם "שון כבשון - נכנסים לכושר עם שון". כוללת: 10 פרקים. בישראל על ידי קלסיקלטת.

בינואר 2011 דיווח ה-BBC כי החלה ארדמן לפתח סרט באורך מלא עם דמויות הסדרה. "שון כבשון הסרט" יצא ב-6 בפברואר 2015. הסרט עוקב אחרי שון והעדר לאחר שיצאו לעיר הגדולה בעקבות מעשה שובבות של שון.

ב-2019 יצא הסרט "שון כבשון הסרט: עף על החלל", ובו שון מנסה להחזיר חייזר לחלל.

מופע המבוסס על הסדרה הוצג לראשונה ב-9 במרץ 2011 ואורכו היה שעה וארבעים דקות. המופע כלל קטעים מוזיקליים וריקודים.

ב-16 ביוני 2008 הודיעה ארדמן כי היא מתכננת לסדרה משחק וידאו, המשחק שוחרר בסתיו של אותה שנה. ב-23 באוקטובר 2009 יצא משחק המשך.

 ספין-אוף 
בעקבות הצלחת דמותו של טימי הופקה לו סדרה משלו בשם "טימי הטלה".
ב-3 באוקטובר 2010 הייתה אמורה להתחיל גרסת אנימה, אך בוטלה בעקבות זכויות יוצרים.

בשנת 2018 הופקה סדרת ספין אוף לטימי הטלה בשם "לומדים עם טימי הטלה".

 פסלי שון כבשון 
במרץ 2015 הוצבו במגוון אתרים ברחבי לונדון 50 פסלי שון כבשון שעוצבו על ידי אומנים וידוענים במסגרת מבצע "Shaun in the city". ביולי הועברו הפסלים לעיר בריסטול ובסוף 2015 נמכרו במכירה פומבית על מנת לגייס כספים לעמותת הצדקה לילדים של וואלאס וגרומיט.

 קישורים חיצוניים 



 "שון כבשון", באתר BBC Online 

 מבחר תמונות מפרקי הסדרה, וואלה!

 הערות שוליים 

קטגוריה:ארדמן אנימציות
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות הנפשה בסטופ-מושן
קטגוריה:ערוץ לוגי: תוכניות רכש
קטגוריה:הטלוויזיה החינוכית הישראלית - תוכניות רכש
קטגוריה:ערוץ הופ!: תוכניות רכש
קטגוריה:בעלי חיים בדיוניים
קטגוריה:כאן חינוכית: תוכניות רכש
קטגוריה:סדרות CBeebies
קטגוריה:סדרות טלוויזיה בריטיות לילדים
*
קטגוריה:כבשים בתרבות